લોકોની ચિંતા કરીને જીવન લોકસેવામાં સમર્પિત કરીને લોકચેતનાની મિશાલ સંતશકિત એ પુરી પાડી છે. પુ. ગુરુજીના સાનિધ્‍યમાં અનેક પરિવારો ધર્મ પ્રત્‍યે આસ્‍થા કેળવીને પરમાત્‍માં તરફ આગળ વધ્‍યા છે, તેવો અહોભાવ વ્‍યકત કરી, મુખ્‍યમંત્રીશ્રીએ જણાવ્‍યું હતું કે, શ્રીમદ રાજચંદ્ર મિશને આદિવાસી ક્ષેત્રમાં ધર્મ સાથે સામાજિક ઉત્તરદાયિત્‍વની ભાવનાથી સૌના કલ્‍યાણ માટે કેન્‍દ્રબિંદુ પ્રસ્‍થાપિત કર્યું છે.